nvidia/miracl-vision huggingface dataset:
Joan Baez

Joan Chandos Báez (maarufu kama Joan Baez alizaliwa Staten Island, New York, 9 Januari 1941) ni mwimbaji mwanamke, mwandishi wa nyimbo, mwanamuziki na mwanaharakati kutoka nchi ya Marekani. Mpenzi wake Baez halisi wa kwanza alikuwa Michael New, mwanafunzi mwenzake kutoka Trinidad na Tobago ambaye alikutana naye katika chuo chake mwishoni mwa mwaka 1950. Miaka baadaye mnamo 1979, alichochea wimbo wake “Michael”. Kama Baez, alihudhuria masomo mara kwa mara. Wawili hao walitumia muda mwingi pamoja, lakini Baez alishindwa kuweka usawa kati ya kazi yake inayokua na mahusiano yake. Wawili hao waligombana na kupatana mara kwa mara, lakini ilikuwa dhahiri kwa Baez kwamba New alikuwa anaanza kuchukia mafanikio yake na umashuhuri wake wa ndani mpya aliojipatia. Usiku mmoja alimwona akimbusu Mwanamke mwingine kwenye kona ya mtaa. Licha ya hili, uhusiano wao ulibaki imara kwa miaka mingi baada ya kwenda California pamoja mnamo 1960.
Rufus Wainwright

Rufus Wainwright (Rhinebeck, Nueva York, 22 Julai 1973) ni mwimbaji kutoka nchi ya Marekani.
Francesco Totti

* Magoli alioshinda Francesco Totti (amezaliwa 27 Septemba 1976 katika mji wa Roma) alikuwa mchezaji wa kandanda wa Italia akicheza kama mshambuliaji katika klabu ya A.S. Roma katika ligi ya Serie A ya Italia.
Internazionale Milano

Internazionale Milano, maarufu kama Inter au Inter Milan kwa wasio wataliano ni klabu ya mpira wa miguu iliyopo Milano nchini Italia. Ni moja ya timu zinazoheshimika duniani. Timu hii ilianzishwa mwaka 1908 na mashabiki wa AC Milan ambao walitaka timu iruhusu wachezaji wa kigeni ndio maana ikapata jina la Internazionale (ya kimataifa).
I'm Bad

"I'm Bad" (pia huandikwa I'm BAD) ni single ya kwanza kutoka katika albamu ya pili ya LL Cool J, Bigger and Deffer. Ilitolewa mnamo mwaka wa 1987 kupitia studio za Def Jam Recordings na ilitayarishwa na kundi la watayarishaji The L.A. Posse na LL Cool J mwenyewe, na Russell Simmons akiwa kama mtayarishaji mkuu wa single. I'm Bad imefanya chati kadhaa katika Billboard Charts, ikiwa pamoja na 84 kwenye Billboard Hot 100, 4 kwenye Hot R&B/Hip-Hop Songs, 23 kwenye Hot Dance Music/Maxi-Singles Sales, 34 kwenye Hot Dance Music/Club Play na 7 kwenye UK Singles Chart. Single hii ilifuatiwa na "I Need Love" na "Go Cut Creator Go".
I Need Love

"I Need Love" ilikuwa single ya pili kutoka katika albamu ya pili ya LL Cool J, Bigger and Deffer. Wimbo huu huhesabiwa kama rap ballad ya kwanza na ilitolewa mnamo mwezi wa Septemba katika mwaka wa 1987. Ilifikia nafasi ya #1 kwenye chati za Hot R&B/Hip-Hop Songs na #14 kwenye chati za Billboard Hot 100 wakati huohuo inakuwa nyimbo ya kwanza katika nyimbo za rap kufurahia umaarufu zaidi katika chati za Ufalme wa Muungano, kwa kufikia #8 katika UK Singles Chart. Single hii ilishinda tuzo ya Soul Train Music Award for Best Rap - Single mnamo 1987. Wimbo huu uliwekwa nafasi ya #13 kwenye orodha ya Nyimbo Bora 100 za Rap na About.com. Namba kwenye orodha ya VH1 ya Nyimbo Kali 100 za Hip Hop.
Yenisey

Yenisey au Yenisei (Kirusi: Енисей) ni mto mrefu wa Siberia, Urusi. Urefu wake ni 3487 km. Iko katika mkoa wa Tuva, Krasnoyarsk Krai na Hakasia.
David Goldblatt

David Goldblatt (amezaliwa 29 Novemba 1930 mjini Johannesburg, Afrika Kusini) ni mpigapicha. Alipata tuzo Hasselbladspriset mwaka 2006.
Mbilimbi

Mbilimbi au mbirimbi (Averrhoa bilimbi) ni mti unaozaa mabilimbi. Mti huu unatoka Asia na umepandwa sana katika kisiwa cha Unguja (Zanzibar).
Mbono

Mbono au mbono kaburi (Jatropha curcas) ni mti au kichaka ambacho makokwa yake, yanayoitwa mabono, yatoa mafuta yanayofaa. Mafuta haya hutumika kutengenezea mafuta ya kikaboni (biodiesel au petroli kutoka mimea). Kuna vichaka vingine ambavyo huitwa mbono pia, k.m.:
Shirika la Yesu

Shirika la Yesu (kwa Kilatini Societas Iesu, kifupi S.J. au S.I. au SJ au SI) ni shirika kubwa la watawa wanaume 15,842 (2018) katika Kanisa Katoliki, lililoenea katika nchi 112 za kontinenti 6. Wanashirika wanaitwa Wayesuiti au Wajesuiti na ni maarufu pia kwa elimu yao ya juu katika fani mbalimbali, za kidunia na za kidini. Mwanzilishi wake ni Ignas wa Loyola, Mhispania ambaye alikuwa mwanajeshi. Mwaka 1521 alijeruhiwa vibaya vitani. Alipokaa hospitalini muda mrefu akasikia wito wa Mungu uliobadilisha maisha yake. Kisha kuacha jeshi, akamtolea Bikira Maria upanga wake akawa "Mwanajeshi wa Kiroho". Alifuata kwa juhudi zote maisha ya kiroho na kutunga Mazoezi ya Kiroho ili kuongoza watu wamfuate Yesu Kristo. Mwaka 1534, Ignas alikusanya vijana sita wakaweka nadhiri za ufukara, useja mtakatifu na utiifu, halafu ile ya kumtii daima Papa
UNESCO-IHE

UNESCO-IHE ni kifupi cha "United Nations Educational, Scientific and Cultural Organization - Institute for Hydrological Education", au Taasisi ya Elimu ya Maji ya UNESCO. Ni taasisi ya kimataifa kwa ajili ya elimu ya maji iliyoanzishwa rasmi mwaka 2003. UNESCO-IHE inaendeleza kazi iliyoanzishwa na IHE mwaka 1957. Wakati huo IHE ilikuwa ikitoa stashahada ya juu katika fani ya uhandisi wa maji na utaalamu wa kiufundi kwa nchi zinazoendelea. Taasisi ya Kimataifa ya maji, UNESCO-IHE ipo katika mji wa Delft nchini Uholanzi (Netherlands), na inamilikiwa na nchi zote wanachama wa Shirika la Umoja wa Mataifa la Elimu, Sayansi na Utamaduni (UNESCO). Ilianzishwa kama taasisi la daraja la kwanza kwa mujibu wa UNESCO kwa ushirikiano na Serikali ya Uholanzi. Ni taasisi kubwa zaidi ya elimu ya maji duniani, na taasisi pekee katika mfumo wa Umoja wa Mataifa iliyopewa mamlaka ya kutoa shahada za uzamili katika sayansi. Majukumu ya UNESCO-IHE yanaainishwa kama ifuatavyo : Tangu ianzishwe mwaka 1957, taasisi ya IHE -kama ilivyojulikana- imeshatoa stashahada kwa wataalamu(wahandisi na wanasayansi) zaidi ya elfu kumi na nne( 14,000) wengi wao kutoka nchi zinazoendelea, za mpito zinazowakilisha nchi mia moja na sitini(160) (Wahandisi na wanasayansi) karibu kabisa kutoka zinazoendelea / mpito ya nchi, anayewakilisha 160 nchi. Na imeshatunuku shahada ya falsafa (PhD) kwa watahini za sabini na tano(75),na kufanya utafiti mblimbali na kujenga uwezo wa kitaalamu katika miradi duniani kote.
Naughty by Nature

Naughty by Nature ni kundi mshindi wa Grammy Award-wakiwa kama kundi bora la muziki wa hip hop kutoka nchini Marekani. Kundi lilitamba sana wakati wa kuanzishwa kwake kunako mwaka wa 1989. Kundi linaunganishwa na msanii kama vile Treach, Vin Rock, na DJ Kay Gee. Kundi lilianzishwa mjini East Orange, New Jersey  (kimazungumzo hutajwa kama "Illtown" kunako miaka ya 1980). Kundi lilianza kuonekana kawa mara ya kwanza kwenye uwanja wa muziki mnamo 1989 kwa kutoa albamu yao iliyoitwa Independent Leaders wakiwa chini ya jina lao la awali la New Style. Albamu ikalizalisha kibao ambacho kimepata sifa chache cha "Scuffin' Those Knees". Baada ya kutoa albamu yao ya kwanza, kundi likashauriwa na mzaliwa mwenzao wa huko mjini New Jersey - Queen Latifah, na baadaye wakabadilisha jina lao na kuwa Naughty by Nature. Kibao chao cha kwanza Naughty by Nature kuwa maarufu ni wimbo ulioitwa "O.P.P.," ambacho kilichukua samapuli ya kibao cha Jackson 5, "ABC", na kilitolewa mnamo mwaka wa 1991 kutoka katika albamu yao yenye-jina-sawa na lao, Naughty by Nature. Wimbo ulifikia nafasi ya #6 kwenye chati za Billboard Hot 100 , ina-kifanya kuwa moja kati ya vibao vilivyopata mafanikio katika historia ya nyimbo za rap kufikia kiwango hicho
Independent Leaders

Independent Leaders ni jina la kutaja albamu ya kwanza ya kundi la muziki wa hip hop la Naughty by Nature. Albamu ilitolewa wakiwa wanatumia jina la New Style mnamo 1989 katika studio ya MCA Records. Matayarisho ya albamu yamefanywa na kundi wenyewe.
Hifadhi ya Taifa ya Hell's Gate

0°54′57″S 36°18′48″E{{#coordinates:}}: cannot have more than one primary tag per page Hifadhi ya Taifa ya Hell's Gate iko kusini mwa Ziwa Naivasha nchini Kenya, kaskazini magharibi mwa Nairobi. Mbuga ya Taifa ya Hell's Gate inapata jina lake kutokana na vifusi vyembamba vilivyovunjika kutoka kwa miinuko, kwa wakati mmoja ilikuwa vijito vya ziwa la kale lililolisha binadamu wa kwanza katika Bonde la Ufa. Ilianzishwa mwaka wa 1984. Mbuga hii ndogo inajulikana kwa wingi wake wa aina ya wanyamapori na kwa ajili mandhari yake. Hii ni pamoja na minara ya Fischer's Tower na Central Tower na Giba ya Hell's Gate. Hifadhi hii ya Taifa pia ni makao ya vituo vitatu vya nishati za mvuke zilizoko Olkaria. Hifadhi hii ina kambi tatu msingi na inajumuisha a Kituo cha Utamaduni wa Wamasai, kinachotoa elimu kuhusu kabila la Wamasai, utamaduni na mila zake. Hell's Gate National Park ilipata jina lake kutokana na kuvunjika kwembamba kwa miamba yake, ambayo kwa wakati mmoja ilikuwa vijito vya ziwa la kale lililolisha binadamu wa awali katika Bonde la Ufa. Ilipokea jina la "Hell's Gate" kutoka kwa Wapelelezi Fisher na Thomson mwaka wa 1883. Katika miaka ya kwanza ya 1990, Mlima Longonot ulilipuka, na majivu yake bado yanaweza kupatikana ndani ya Hell's Gate. Stesheni ya mvuke ya Olkaria, ya kwanza ya aina yake barani Afrika, ilianzishwa mwaka wa 1981 na nishati za mvuke huzalisha chini ya Hell's Gate kutoka maeneo ya chemchemi za majimoto. Hifadhi hii ilifunguliwa rasmi mwaka wa 1984
Rivers State

Rivers State ni mojawapo kati ya majimbo 36 ya Nigeria. Mji wake mkuu ni Port Harcourt. Kusini limepakana na Bahari ya Atlantiki, Kaskazini na jimbo la Imo Abiaand Anambra, Mashariki na jimbo la Akwa Ibom na Magharibi majimbo ya Bayelsa na Delta. Kama jimbo la Delta State, Rivers State ina Waigbo wengi wa koo tofauti, lakini wengi ni wa ukoo wa Ikwerre. Pia ogoni wa Ijaw wako kwa idadi chache. Sehemu ya ndani ya jimbo hili ina Msitu wa mvua ya kitropiki; kuelekea pwani, mazingira ya Niger Delta huwa maumbile ya mabwawa ya mangrove. Rivers State ilikuwa sehemu ya Oil Rivers Protectorate kuanzia 1885 hadi 1893, wakati ilikuwa sehemu ya Niger Coast Pretectorate. Mwakani 1900 kanda hii ilishikanishwa na maeneo huru ya Royal Niger Company na kuunda ukoloni wa Kusini mwa Nigeria. Jimbo hili liliundwa mwakani 1967 kwa kugawanyishwa kwa Kanda ya Mashariki wa Nigeria. Kufikia mwaka 1996 jimbo hili lilijumuisha eneo ambalo kwa sasa ni Jimbo la Bayelsa. Rivers State imegawanywa katika maeneo 23 ya Serikali za Mitaa (LGAs): Jimbo la Rivers State ndilo lenye uchumi wa pili mkubwa zaidi nchini Nigeria, likifuata Lagos State ambalo ni la kwanza. Lilikuwa na jumla ya Pato la Taifa la dola za Marekani 21,073,410,422 ambalo ni kubwa kuliko mengi ya mapato ya mataifa ya Bara la Afrika
Queen Latifah

Dana Elaine Owens (amezaliwa tar. 18 Machi 1970), anafahamika zaidi kwa jina lake la kisanii kama Queen Latifah, ni rapa, mwigizaji, na mwimbaji kutoka nchini Marekani. Kazi zake Queen Latifah katika muziki, filamu na televisheni zimepelekea kupata tuzo ya Golden Globe, Screen Actors Guild Awards mbili, Image Awards mbili, Grammy Award, amechaguliwa mara sita kwenye Grammy, na kuchaguliwa tena kwenye Emmy Award na Academy Award. Latifah alizaliwa na kukulia mjini Newark, New Jersey, binti wa Rita, mwalimu wa shule ambaye alifanya kazi katika shule ya Irvington High School ya mjini New Jersey, na Lancelot Owens, Sr, ambaye ni afisa wa polisi. Wazazi wake walitalikiana wakati Latifah akiwa na umri wa miaka kumi. Latifah alikulia katika kanisa la Kibaptist. Jina lake la kisanii, Latifah (لطيفة), maana yake "laini" na "mwanana" kwa Kiarabu, alipewa jina hilo na binamu yake wakati ana umri wa miaka minane. Daima msichana shupavu, urefu wa futi 5'10" wa Latifah alikuwa mtu wa mbele katika timu ya mpira wa kikapu ya shuleni kwake. Aliimba kipengele cha "Home" kutoka katika filamu ya muziki ya The Wiz katika mchezo wa kuigiza wa shuleni kwake. Latifah alianza beatboxing kwa ajili kundi la rap la Ladies Fresh. Latifah alikuwa mmoja kati ya wanachama wa toleo halisi la Flavor Unit, ambalo, kwa kipindi hicho, -likuwa kundi la Ma-MC walioungana na mtayarishaji DJ Mark the 45 King. Mnamo 1988, DJ Mark the 45 King alisikia toleo la mfano (demo) la single ya Latifah "Princess of the Posse" na kutoa demo ile kwa Fab Five Freddy, ambaye alikuwa mtangazaji wa Yo! MTV Raps
Mharagwe

Mharagwe (pia: mharage) ni jina la mimea mbalimbali ya familia Fabaceae lakini mara nyingi sana Phaseolus vulgaris. Mimea hii inatambaa au inapanda juu ya mimea mingine na matunda yake ni makaka marefu yaliyo na mbegu zinazoitwa maharagwe. Licha ya mbegu hata makaka mabichi huliwa kama maharagwe-mboga.
Wamethodisti

Magharibi Wasiosadiki Utatu Wamethodisti ni wafuasi wa Yesu Kristo wanaozingatia mafundisho ya John Wesley (1703-1791) ambaye katikati ya karne ya 18 alianzisha uamsho katika ushirika wa Anglikana akisaidiana na mdogo wake Charles (1707-1788) na George Whitefield (1714-1770). Mapema wakleri wengi wa Anglikana walijiunga nao wakaitwa Methodists. Ni baada ya kifo cha John Wesley tu kwamba wao wakawa madhehebu ya kujitegemea. Kupitia umisionari wa nguvu Umethodisti ulienea katika Dola la Uingereza, Marekani na kwingine. Kwa sasa wanakadiriwa kuwa zaidi ya milioni 70 duniani kote. Karibu jumuia zao zote zinaunda pamoja kiungo cha mashauriano kinachoitwa World Methodist Council, chenye makao makuu huko Lake Junaluska, North Carolina, Marekani. Hata hivyo Umethodisti una tofauti kubwa ndani yake upande wa mafundisho, ibada n.k.
Mpunga

O. glaberrima Steud.O. longistaminata Steud. & Roehr.O. rufipogon Griff.O. sativa L.O. nivara S.D
Bukavu

Mahali pa mji wa Bukavu katika Jamhuri ya Kidemokrasia ya Kongo Bukavu (zamani: Costermansville, Costermansstad) ni mji wa Jamhuri ya Kidemokrasia ya Kongo uliopo upande wa kusini magharibi mwa pwani ya Ziwa Kivu na mji mkuu wa mkoa wa Kivu Kusini. Mji una wakazi 806,940.
Herta Müller

Herta Müller (alizaliwa 17 Agosti 1953) ni mwandishi kutoka nchi ya Romania aliyetumia lugha ya Kijerumani. Mwaka wa 2009 alikuwa mshindi wa Tuzo ya Nobeli ya Fasihi. Alizaliwa Nițchidorf, Kaunti ya Timiș, Romania. Toka mwanzoni mwa miaka ya 1990, alijulikana duniani kote na kazi zake kutafsririwa kwa zaidi ya lugha ishirini. Müller anajulikana kwa kazi zake zilizoonyesha madhara ya ukandamizaji na unyama hasa wakati wa Jamhuri ya Kisoshalisti ya Romania chini ya uongozi wa kidikteta wa Nicolae Ceaușescu. Kazi zake nyingi ziliandikwa kwa mtazamo wa Wajerumani wa Romania na pia kuhusu historia ya sasa ya Wajerumani wanaoishi Banat na Transylvania. Kitabu chake maarufu cha mwaka 2009 The Hunger Angel (Atemschaukel) kinazungumzia kufukuzwa kwa Wajerumani toka Romania kwenda kwenye jela za kazi ngumu Urusi wakati Urusi ilipoitawala Romani. Müller amepokea zaidi ya tuzo ishirini hadi hivi sasa, ikiwemo ni pamoja na Kleist Prize (1994), Aristeion Prize (1995), International Dublin Literary Award (1998) na Franz Werfel Human Rights Award (2009). Oktoba 8, 2009, Swedish Academy ilimtangaza kuwa mshindi wa Tuzo ya Nobeli ya Fasihi.
Mlima Longonot

Mlima Longonot ni volkeno ya kale yenye kimo cha mita 2776 juu ya UB iliyoko kusini mwa Ziwa Naivasha katika Bonde la Ufa la Afrika Mashariki, kaunti ya Nakuru, nchini Kenya, Afrika. Inadhaniwa kulipuka kwa mara ya mwisho katika miaka ya 1860. Jina lake linatokana na neno la Kimasai oloonong'ot, maana yake "milima yenye pembe nyingi" au "miinuko matuta". Mlima Longonot unalindwa na Shirika la Wanyamapori la Kenya kama sehemu ya Hifadhi ya Taifa ya Mlima Longonot. Kilele cha Mlima Longonot una kasoko yenye kipenyo cha kilomita 1.8 na urefu wa mita 200 au zaidi kwenda chini kutegemeana na urefu wa kuta za kasoko. Njia nyembamba inaelekea kutoka kiingilio cha mbuga hadi mdomo wa volkeno, na kuendelea kwenye kona ya kasoko ya volkeno. Ziara nzima ni kilomita 8-9 tu lakini ina mwinuko sana, hivi kwamba safari ya kutoka lango la Hifadhi hadi kilele cha Longonot na kurudi tena langoni huchukua takriban masaa 5 kwa miguu. Lango liko aghalabu mita 2150 juu ya usawa wa bahari na upeo unafikia mita 2760 m juu ya usawa wa bahari lakini kufuatia mzunguko wake usio sawa kunahusisha zaidi ya tofauti ya mita 630. Msitu wa miti midogo unapatikana kwenye sakafu ya volkeno, na matundu madogo ya mvuke yanapatikana yamewekwa kuzunguka kuta za volkeno. Mlima huu ni makao kwa aina mbalimbali ya wanyamapori, hasa pundamilia na twiga na nyati (mbolea kwenye mdomo) na hartebeest. Chui pia wameripotiwa kuonekana lakini ni vigumu sana kuwapata
Peter Burton

Peter Burton (4 Aprili 1921 - 21 Novemba 1989) alikuwa mwigizaji wa filamu na televisheni kutoka mjini Bromley, Uingereza. Madai yake makubwa ya kuwa maarufu ni kwamba yeye ndiye mwigizaji wa kwanza kucheza uhusika wa Major Boothroyd, almaarufu kama Q, katika filamu ya kwanza ya James Bond, Dr. No (1962). Kwa kufuatia mgogoro wa kiratiba, Burton hakupatikana tena katika kuendeleza uhusika huo kwa ajili ya filamu ya From Russia with Love (1963) na kwa maana hiyo nafasi yake ikachukuliwa na mwigizaji wa Q wa muda mrefu, Desmond Llewelyn. Burton amepata kuonekana katika vipindi kadhaa vya televisheni ikiwa ni pamoja na The Avengers, The Saint, Return of the Saint, na UFO .
The Simpsons

The Simpsons ni katuni ya televisheni ya vichekesho kutoka Marekani ambayo imeundwa na Matt Groening kwa ajili ya Fox Broadcasting Company.
The Walt Disney Company

The Walt Disney Company (huitwa kwa kifupi: Disney) ni moja kati makampuni makubwa ya burudani na vyombo vya habari duniani. Kampuni ilianzishwa mnamo mwaka wa 1923 na Walt Disney na ndugu yake, Roy Oliver Disney, kwa jina la Disney Brothers Cartoon Studio. Ilikuwa na jina la Walt Disney Productions kuanzia miaka ya 1930 na hadi mwanzoni mwa mwaka wa 1986. Disney Enterprises Inc. ni kampuni tanzu ya Walt Disney; jina ambalo linapatikana katika bidhaa nyingi zilizopewa haki ya kuuza chini ya jina la Walt Disney, Walt Disney World Resort. Vitengo vikuu vya kampuni ni Studio Entertainment, Vituo vya Maonyesho na Mahoteli, Mitandao ya Habari na Bidhaa za Zilizotayari Kununuliwa.
Bungeni

Bungeni 2.0 ni mfumo wa kiteknolojia wa kuandika sheria na kurekodi shughuli za wabunge ambayo inalenga kutumiwa na wabunge katika maamuzi yao ndani ya bunge, huku wakiwezesha wananchi kuweza kushiriki katika majadiliano na uamuzi wao. Mfumo huu unawezesha wananchi kushiriki pamoja na wabunge, kana kwamba wako "ndani ya Bunge" au "Bungeni". Bungeni ni mfumo wa maendeleo shirikishi inayotumia Programu msingi ya viwango, AKOMA NTOSO inayotumiwa kama suluhisho la kuandaa, kusimamia, kuimarisha na kuchapisha nakala za bunge na nakala zingine . Bungeni ilianzishwa na mpango wa "Africa i-parliaments Action plan" mpango wa UN / desa Jukumu Jukumu la Bungeni ni kuwasiliza vyombo vya kiteknolojia ambavyo vinaweza kuhamasisha uandishi na uimarishaji wa sheria katika Bunge. Huwasilisha vyombo vya kuandaa, kuhariri na kuchapisha nakala mbalimbali za kisheria.
T-Pain

Faheem Rasheed Najm (anafahamika zaidi kwa jina la kisanii kama T-Pain; amezaliwa 30 Septemba 1985) ni mwimbaji, mtunzi, rapa, na mtayarishaji wa rekodi kutoka Marekani. Najm alizaliwa mjini Tallahassee, Florida. Jina lake la kisanii ni kifupi cha "Tallahassee Pain" ("Tallahassee Mauimivu) na amechagua jina hilo kwa sababu ya ugumu wa maisha aliyoyapata wakati anaishi huko. Alianza shughuli za urapa akiwa katika kundi la Nappy Headz. Mnamo mwaka wa 2005, akawa mwimbaji na kuweza kutoa albamu yake ya kwanza iliyoitwa Rappa Ternt Sanga ikiwa na vibao vyake vikali vya "I'm Sprung" na "I'm N Luv (Wit A Stripper)". Shughuli zake kama mwimbaji, T-Pain ametumia sana kionjo cha sauti cha Auto-Tune. Tangu kutolewa kwa albamu yake ya kwanza, T-Pain ametayarisha vibao kadhaa vikali vyake mwenyewe na vya marapa na waimbaji wengine wa R&B. T-Pain pia amekuwa na single kumi kwenye chati za Billboard Hot 100. Mnamo mwaka wa 2008, ameshinda tuzo ya Grammy na rapa Kanye West kwa ajili ya single ya "Good Life". Mnamo mwaka wa 2010 ameshinda tuzo nyingine ya Grammy na Jamie Foxx kwa ajili ya single ya "Blame It". T-Pain pia ni mwanzilishi wa studio ya kurekodia ya Nappy Boy Entertainment, imeanzishwa mwaka wa 2005.
Rappa Ternt Sanga

Rappa Ternt Sanga ni albamu ya kwanza ya mtayarishaji/mwimbaji-mtunzi wa nyimbo za hip hop T-Pain, ilitolewa mnamo mwaka wa 2005. Jina la albamu ni lahaja ya matamshi ya rai "rapper turned singer", yaani, "rapa aliyegeuka kuwa mwimbaji". Albamu imeuza nakala zaidi ya 800,000 dunia nzima. T-Pain alikuwa na vibao viwili kwenye US Billboard Top Ten cha "I'm Sprung" na "I'm 'n Luv (Wit a Stripper)". Nyimbo nyingine kutoka katika albamu ni pamoja na "I'm So High," wimbo unaohusu wa matumizi ya madawa ya kulevya. Rappa Ternt Sanga iliingia nafasi ya #40 kwenye Billboard 200 na ikaanguka nafasi hamsini hadi #91 juma lililofuata; majuma kadhaa ya usoni hatimaye ikapanda hadi nafasi ya #33. Moja ya nyimbo zilizobaki ni pamoja na "You And Me", toleo la awali la "I Can't Wait" la Akon.  Albamu yote imetengenzwa na GarageBand.
Bukhungu Stadium

Uwanja wa michezo wa Bukhungu ni uwanja wa michezo mbalimbali na unapatikana katika mji wa Kakamege nchini Kenya. Uwanja huu unabeba takribani mashabiki 5,000 (elfu tano)  Ilihifadhiwa 8 Juni 2021 kwenye Wayback Machine..Uwanja huu hutumika haswa kwa michezo ya mpira wa miguu (soka).Michezo mingine kama vile riadha hufanyikia hapo. Pia, michezo ya shule za upili hufanyikia hapo, mikutano ya hadhara kama vile mkutano ule wa Mwai Kibaki na Michael Kijana Wamalwa wa mwaka 2002, walipotangaza kuwa chama chao cha NAK kingeungana na kile cha Rainbow Alliance kilichoongozwa na Raila Odinga. Uwanja huu unatumika na timu ya Western Stima FC inayoshiriki Ligi Kuu ya Kandanda ya Kenya kama uwanja wa nyumbani..
Uhaini

Uhaini (kutoka neno la Kiarabu) ni pale mtu anapotenda jambo dhidi ya nchi yake. Kwa mfano, mtu anaweza kuisaidia nchi nyingine ipigane vita dhidi ya nchi yake kwa kutoa habari za siri. Uhaini ni neno la kawaida, lakini nchi tofauti zina sheria na adhabu tofauti dhidi ya matendo ya kihaini, hata adhabu ya kifo. Miongoni mwa wahaini maarufu duniani kuna Yuda Iskarioti, Benedict Arnold, Philippe Pétain na Vidkun Quisling.
Uwanja wa Kimataifa wa Michezo wa Moi

Uwanja wa Kimataifa wa Michezo wa Moi ni uwanja wenye shughuli mbalimbali huko Kasarani, maeneo ya nje ya Nairobi nchini Kenya. Uwanja huu una kiwango cha kukimu takribani watu 60,000. Uligharamiwa na Serikali ya China mnamo mwaka 1987 kwa ajili ya michezo yote ya Afrika iliyofanyika jijini Nairobi. Unatumika kwa sasa haswa kwa mechi za kandanda, Timu ya Taifa ya Kenya huchezea mechi zake nyingi za nyumbani hapa. Kando na uga wa kandanda, pia kuna uwanja unao kimu takribani watu 5,000 wa Gymnasium na ukumbi wa kuogelea kama sehemu ya Uwanja wa Kitaifa wa Mchezo wa Moi. Vilabu vya soka kama vile Mathare United na Tusker FC hutumia uwanja huu kwa mechi zao za nyumbani. Kuna uga wa mchezo wa kriketi na uwanja wa gofu zinazojengwa. Sherehe za mwaka wa 2009 za MTV Africa Music Awards zilifanyikia hapa.
Jimbo la Nile ya Juu, Sudan

Nile ya Juu (kwa Kiing.: Upper Nile; kwa Kar. أعالي النيل a'ala an-nil) ni moja ya majimbo (wilayat) ya Sudan Kusini. Lina ukubwa wa eneo la km² 22,122 na wakazi wanaokadiriwa kuwa 4,700,000 (2000). Malakal ndio mji mkuu wa jimbo hilo. Mto wa Nile Nyeupe unapitia hapa. Mji wa Kodok, ambao ndio mahala pa Matukio ya Fashoda yaliyomaliza mashindano ya wakoloni kugawa Afrika uko katika jimbo hili. Vituo vya zamani vya wamisionari katika jimbo la Upper Nile ni pamoja na Dolieb Hill, Lul na Detwoc.